Source: https://www.jedalne.sk/clanky/doc/je-kontrola-pohroma-51/doc-article.htm
Timestamp: 2019-03-20 07:54:37+00:00
Document Index: 1147894

Matched Legal Cases: ['§ 6', '§ 6', '§26', '§16', '§30', '§ 6', '§ 6', '§ 9', '§ 9', '§26', '§16', '§30', '§ 9', '§11', '§ 11', '§26', '§16', '§30', '§ 11']

Je kontrola pohroma? -Jedálne.sk
Kontrolu v zariadeniach školského stravovania vykonávajú orgány štátnej správy v školstve a územnej samosprávy v súlade so všeobecne záväznými právnymi predpismi:
zákon NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len zákon č. 596/2003 Z. z.);
vyhláška Ministerstva školstva Slovenskej republiky č. 330/2009 Z. z. o zariadení školského stravovania (ďalej len vyhláška č. 330/2009 Z. z.);
zákon NR SR č. 10/1996 Z. z. o kontrole v štátnej správe v znení neskorších predpisov(ďalej len zákon č. 10/1996 Z. z.);
zákon NR SR č.357/2015 Z.z. o finančnej kontrole a audite a o zmene a doplnení niektorých zákonov (ďalej len zákon č.357/2015 Z.z).
KTO VYKONÁVA KONTROLNÚ ČINNOSŤ?
KOMPETENCIE ORGÁNOV ŠTÁTNEJ SPRÁVY V ŠKOLSTVE A ÚZEMNEJ SAMOSPRÁVY PRE VÝKON KONTROLNEJ ČINNOSTI:
Obec v zariadeniach školského stravovania vo svojej zriaďovateľskej pôsobnosti v rámci preneseného výkonu štátnej správy v školstve kontroluje podľa § 6 ods. 8 písm. a) zákona č. 596/2003 Z. z. dodržiavanie všeobecne záväzných právnych predpisov v oblasti školského stravovania.
Ďalej podľa § 6 ods. 8 písm. b) zákona č. 596/2003 Z. z. kontroluje kvalitu podávaných jedál v školských jedálňach, ktorých je zriaďovateľom.
Kontrolu vykonáva odborný zamestnanec obce ako školského úradu v súlade so zákonom č. 10/1996 Z. z. Ak pri výkone kontroly vstupuje do výrobných a skladovacích priestorov (§26 ods. 4 písm. a) zákona č. 355/2007 Z.z.) alebo pri výkone kontroly dochádza k manipulácii s potravinami alebo pokrmami, je povinný preukázať odbornú a zdravotnú spôsobilosť (§16 a §30 zákona č. 355/2007 Z.z.) na výkon epidemiologicky závažných činností.
Obec na základe § 6 ods. 16 zákona č. 596/2003 Z. z. vykonáva finančnú kontrolu na mieste na úseku hospodárenia s finančnými prostriedkami pridelenými zo štátneho rozpočtu, zo všeobecného rozpočtu EÚ, s materiálnymi hodnotami a majetkom, ktorý má v správe, a kontroluje efektívnosť a účelnosť ich využitia.
Kontrolu vykonáva odborný zamestnanec v súlade s ustanovením zákona č.357/2015 Z.z.
Ak obec nie je školským úradom, kontrolu dodržiavania všeobecne záväzných právnych predpisov v oblasti školského stravovania zabezpečuje okresný úrad v sídle kraja na základe ustanovenia § 6 ods. 5 zákona č. 596/2003 Z. z.
Samosprávny kraj v zariadeniach školského stravovania vo svojej zriaďovateľskej pôsobnosti v rámci preneseného výkonu štátnej správy v školstve kontroluje v zmysle § 9 ods. 8 písm. a) zákona č. 596/2003 Z. z. dodržiavanie všeobecne záväzných právnych predpisov v oblasti školského stravovania.
Ďalej podľa § 9 ods. 8 písm. b) zákona č. 596/2003 Z. z. kontroluje kvalitu podávaných jedál v školských jedálňach, ktorých je zriaďovateľom.
Kontrolu vykonáva odborný zamestnanec v súlade so zákonom č. 10/1996 Z. z. Ak pri výkone kontroly vstupuje do výrobných a skladovacích priestorov (§26 ods. 4 písm. a) zákona č. 355/2007 Z.z.) alebo pri výkone kontroly dochádza k manipulácii s potravinami alebo pokrmami, je povinný preukázať odbornú a zdravotnú spôsobilosť (§16 a §30 zákona č. 355/2007 Z.z.) na výkon epidemiologicky závažných činností.
Samosprávny kraj podľa § 9 ods. 16 vykonáva finančnú kontrolu na mieste na úseku hospodárenia s finančnými prostriedkami pridelenými zo štátneho rozpočtu, zo všeobecného rozpočtu EÚ, s materiálnymi hodnotami a majetkom, ktorý má v správe, a kontroluje efektívnosť a účelnosť ich využitia.
Kontrolu vykonáva odborný zamestnanec v súlade s ustanovením zákona č. 357/2015 Z. z.
Okresný úrad v sídle kraja poskytuje odbornú poradenskú činnosť v oblasti školského stravovania podľa §11 ods.3 písm. b) zákona č.596/2003Z.z.
obciam,
samosprávnym krajom,
zriaďovateľom cirkevných škôl a školských zariadení,
zriaďovateľom súkromných škôl a školských zariadení
riaditeľom škôl a školských zariadení, ktorých je zriaďovateľom.
Okresný úrad v sídle kraja kontroluje dodržiavanie všeobecne záväzných právnych predpisov v oblasti školského stravovania v školských zariadeniach vo svojej územnej pôsobnosti v zmysle § 11 ods. 4 zákona č. 596/2003 Z.z.
Kontrolu vykonáva odborný zamestnanec okresného úradu v súlade so zákonom č. 10/1996 Z. z. Ak pri výkone kontroly vstupuje do výrobných a skladovacích priestorov (§26 ods. 4 písm. a) zákona č. 355/2007 Z.z.) alebo pri výkone kontroly dochádza k manipulácii s potravinami alebo pokrmami, je povinný preukázať odbornú a zdravotnú spôsobilosť (§16 a §30 zákona č. 355/2007 Z.z.) na výkon epidemiologicky závažných činností.
Okresný úrad v sídle kraja vo vzťahu k zariadeniam školského stravovania, ktorých je zriaďovateľom, vykonáva finančnú kontrolu na mieste v súlade s ustanovením § 11 ods. 2 písm. e) zákona č. 596/2003 Z. z. na úseku hospodárenia s finančnými prostriedkami pridelenými zo štátneho rozpočtu, všeobecného rozpočtu EÚ, s materiálnymi hodnotami a majetkom, ktorý má v správe, a kontroluje efektívnosť a účelnosť ich využitia.
Kontrolu vykonáva odborný zamestnanec okresného úradu v súlade so zákonom č.357/2015 Z. z.
ČLENOVIA AŠKOS POZOR, NA WEBE AŚKOS SA MÔŽETE DOZVEDIEŤ DETAILNÉ A KOMPLEXNÉ INFORMÁCIE O DRUHOCH KONTROL A PREDMETOCH KONTROLY.
1169 | 13.4.2018